cyanic-selkie/wikianc huggingface dataset:
Ρίτα Χέιγουορθ
Πρώτες Επιτυχίες (1934 - 1945)
Παράλληλα με την επιτυχία της στον χώρο του κινηματογράφου η ηθοποιός είχε πολλές επιτυχίες και στην προσωπική της ζωή. Πρώτος της σύζυγος ήταν ο Έντουαρντ Τζάντσον, τον οποίο παντρεύτηκε το 1937 για λόγους συμφερόντων και από τον οποίο χώρισε το 1942. Το 1943 συνάντησε τον Όρσον Γουέλς και τον ερωτεύτηκε. Οι δυο τους παντρεύτηκαν την ίδια χρονιά και ένα χρόνο αργότερα το ζευγάρι απέκτησε μια κόρη, τη Ρεβέκκα. Ο γάμος τους διήρκεσε 5 χρόνια.
Εντγκάρ Ντεγκά
Καλλιτεχνική δραστηριότητα
Ο Ντεγκά αναγνωρισμένος ως αυθεντία στο σχεδιασμό των κινούμενων ανθρώπινων μορφών ήταν κυρίως γνωστός για τις χορεύτριες του, που τις απεικόνισε σε πίνακες, χαρακτικά και γλυπτά σε μπρούντζο.
Ρίτα Χέιγουορθ
Τζίλντα (1946)
μικρογραφία|260x260εσ|Από το τρέιλερ της ταινίας [[Τζίλντα]] Πρώτη της μεγάλη επιτυχία μετά τη λήξη του πολέμου ήταν η ταινία που της έδωσε μια θέση στην αιωνιότητα, η Τζίλντα (Gilda, 1946) του Τσαρλς Βίντορ. Ο άκρατος ερωτισμός με τον οποία η ηθοποιός ερμήνευε τα τραγούδια Put the Blame on Mame (στην εκτέλεση του οποίου προκαλεί τα πλήθη κάνοντας στριπτίζ αφαιρώντας μόνο ένα γάντι) και Amado mio συνάντησε επικρίσεις από κάποιους από τους συντηρητικούς κριτικούς της εποχής. Η Χέιγουορθ μαζί με το συμπρωταγωνιστή της Γκλεν Φορντ στην ταινία αποτελούν ένα από τα πιο αξιομνημόνευτα ζευγάρια στην ιστορία του κινηματογράφου. Η πειστικότητα με την οποία οι δυο τους ερμήνευσαν τους εραστές ενίσχυσε τις υποψίες του κοινού, ότι υπήρχε πραγματικό ειδύλλιο μεταξύ τους. Η χημεία της με τον Φορντ προκάλεσε τη ζήλεια του ιδιοκτήτη της Columbia Χάρι Κον, ο οποίος προσέλαβε ανθρώπους να κρύψουν μικρόφωνα στο καμαρίνι της προκειμένου να διαπιστώσει αν όντως υπήρχε ερωτική σχέση μεταξύ τους ή όχι. Η αλήθεια για τη μεταξύ τους σχέση αποκαλύφθηκε από τον Γκλεν Φορντ μετά τον θάνατο της Χέιγουορθ το 1987. Ο ηθοποιός παραδέχτηκε ότι υπήρξαν ζευγάρι, αλλά μόνο κατά τη διάρκεια των γυρισμάτων, ενώ εκείνη ήταν παντρεμένη με τον Όρσον Γουέλς. Η επιτυχία της Τζίλντα είχε ως αποτέλεσμα την τυποποίηση της Χέιγουορθ σε ρόλους μοιραίας γυναίκας, επισκιάζοντας έτσι τις υποκριτικές της ικανότητες.
Εντγκάρ Ντεγκά
Καλλιτεχνική δραστηριότητα
Καθώς η όρασή του χειροτέρευε, ο Ντεγκά στράφηκε προς τη γλυπτική και τα παστέλ, που δεν απαιτούσαν οξεία όραση. Το 1908 η όρασή του χειροτέρεψε και σταμάτησε οριστικά να ασχολείται με την τέχνη. Του έκαναν  έξωση από το σπίτι του, και παρά το γεγονός ότι βρέθηκε καινούργιο στούντιο, αυτός συνέχισε να τριγυρνά στους δρόμους του Παρισιού. Τέσσερα χρόνια μετά, το Μητροπολιτικό Μουσείο Τέχνης (Νέα Υόρκη) αγόρασε το έργο του "Μπαλλαρίνες" με ποσό αστρονομικό για την εποχή, και μάλιστα για ιμπρεσιονιστικό πίνακα.
Ρίτα Χέιγουορθ
Πρώτο όνομα στην εταιρία Columbia (1946 - 1948)
Το καλοκαίρι του 1946 κι ενώ η ταινία προβαλλόταν ακόμη στις κινηματογραφικές αίθουσες, το όνομά της συνδέθηκε με πειράματα πάνω στην ατομική βόμβα που εκτελέστηκαν στον Νότιο Ειρηνικό. Ενώ γίνονταν προετοιμασίες στην ατόλη Μπικίνι των Νήσων Μάρσαλ, οι δημοσιογράφοι που είχαν μαζευτεί στην περιοχή ανέφεραν ότι οι επιστήμονες που συμμετείχαν στο πείραμα είχαν ονομάσει τη βόμβα Τζίλντα κι είχαν τοποθετήσει τη φωτογραφία της Χέιγουορθ πάνω της, ως υπαινιγμό πάνω στο χαρακτηρισμό σεξοβόμβα που αποδιδόταν στην ηθοποιό. Ο Όρσον Γουέλς, σύζυγος της ηθοποιού, δήλωσε ότι θα ήταν ευχαριστημένος αν επρόκειτο για την τελευταίο πείραμα πάνω σε βόμβα που επρόκειτο να γίνει ποτέ, ενώ η Χέιγουορθ ήταν έξω φρενών για τον τρόπο με τον οποίο χρησιμοποιήθηκε η εικόνα της. Θέλησε να πάει στη Νέα Υόρκη για να κάνει δημόσιες δηλώσεις, αλλά ο Χάρι Κον δεν της το επέτρεψε θεωρώντας το αντιπατριωτικό. Πρόσφατες έρευνες υποστηρίζουν ότι δόθηκε μόνο το όνομα Τζίλντα στη βόμβα, χωρίς τη χρήση καμιάς φωτογραφίας της Χέιγουορθ. μικρογραφία|260x260εσ|Με κοντά ξανθά μαλλιά στην [[Η Κυρία από τη Σαγκάη|Κυρία από τη Σαγκάη]] Πρώτη ταινία της Χέιγουορθ μετά την Τζίλντα ήταν το Κάτω στη γη (Down to Earth, 1947) το οποίο ακολουθήθηκε από την ταινία Η κυρία από τη Σαγκάη (Lady from Sanghai, 1947) στην οποία σκηνοθετήθηκε από το σύζυγό της Όρσον Γουέλς με τον οποίο βρισκόταν στα πρόθυρα διαζυγίου. Παρά το γεγονός ότι η ταινία έλαβε καλές κριτικές, δεν είχε απήχηση στο κοινό. Η αποτυχία της ταινίας αποδόθηκε στον Γουέλς, ο οποίος την ανάγκασε να κόψει τα μαλλιά της κοντά και να τα βάψει ξανθά. Ο Κον ήταν έξω φρενών με το γεγονός ότι δεν είχε ενημερωθεί για την αλλαγή, που είχε ως αποτέλεσμα η εταιρία του να χάσει χρήματα από την ταινία. Το 1948 η Χέιγουορθ, συμπρωταγωνίστησε για άλλη μια φορά με τον Γκλεν Φορντ στην ταινία Οι έρωτες της Κάρμεν (The Loves of Carmen), η οποία αποτέλεσε την εμπορικότερη ταινία της Columbia εκείνη τη χρονιά. Αυτή η ταινία αποτέλεσε και την τελευταία ταινία στην οποία πρωταγωνίστησε η ηθοποιός τη δεκαετία του '40, καθώς την ίδια χρονιά ταξίδεψε στις Κάννες και γνώρισε τον πρίγκιπα Άλι Χαν, με τον οποίο παντρεύτηκε ένα χρόνο αργότερα έχοντας πάρει την απόφαση να αφήσει το Χόλιγουντ.
Η πρώτη πριγκίπισσα του Χόλιγουντ (1949 - 1952)
Ο γάμος της έλαβε τεράστια δημοσιότητα και συνάντησε πολλούς επικριτές εφόσον το διαζύγιό της με τον Όρσον Γουέλς δεν είχε εκδοθεί ακόμα κι εφόσον εκείνη ήταν καθολική ενώ ο Χαν ήταν μουσουλμάνος. Η ηθοποιός, που αποτέλεσε την πρώτη ηθοποιό του Χόλιγουντ που έγινε πριγκίπισσα, απέκτησε άλλη μια κόρη την πριγκίπισσα Τζάσμιν Άλι Χαν. Η ηθοποιός ανυπομονούσε να αφήσει το Χόλιγουντ και να ακολουθήσει τον Χαν στην Ευρώπη, αλλά αμέσως μετά τη γέννηση της Τζάσμιν εμφανίστηκαν τα πρώτα μαύρα σύννεφα στον γάμο της. Η Χέιγουορθ δεν ήταν σε θέση να ακολουθήσει τους ξέφρενους ρυθμούς της ζωής του Χαν, ενώ εκείνος ήταν γνωστός γυναικάς και δεν έμεινε πιστός στο γάμο τους. Ο γάμος έληξε το 1952 κι η Χέιγουορθ με τις κόρες της αναγκάστηκε να επιστρέψει στην Αμερική.
Εντγκάρ Ντεγκά
Καλλιτεχνική δραστηριότητα
Το 1917 πέθανε στο Παρίσι, στις 27 Σεπτεμβρίου, σε ηλικία 83 ετών. Τη σορό του συνόδευσαν, μεταξύ άλλων, ο Κλωντ Μονέ κι ο Ζαν Λουι Φορέν.
Ρίτα Χέιγουορθ
Επιστροφή στο Χόλιγουντ (1952 - 1958)
Το 1955 έκανε αγωγή στην εταιρία Columbia, προκειμένου να αποδεσμευτεί από το συμβόλαιό της. Ζήτησε επίσης αποζημίωση 150.000 δολαρίων, υποστηρίζοντας ότι επρόκειτο να πρωταγωνιστήσει σε μια ταινία της οποίας τα γυρίσματα δεν ξεκίνησαν ποτέ. Η Χέιγουορθ είχε συμβόλαιο με την εταιρία Columbia από το 1935 και οι σχέση της με τον ιδιοκτήτη της, Χάρι Κον ήταν ταραχώδης καθώς οι δυο τους διαφωνούσαν συχνά. Η ηθοποιός ένιωθε ότι ο Κον τη θεωρούσε κτήμα του, πράγμα το οποίο την εξόργιζε. Η Χέιγουορθ κατάφερε να αποδεσμευτεί από το συμβόλαιό της με την Columbia μετά από 20 χρόνια. Τελευταία της ταινία με την εταιρία ήταν η ταινία Ο φιλαράκος μου (Pal Joey) του 1957 στην οποία συμπρωταγωνίστησε με τον Φρανκ Σινάτρα και την Κιμ Νόβακ.
Ύστερη καριέρα (1958 - 1972)
Το 1958 παντρεύτηκε τον παραγωγό ταινιών Τζέιμς Χιλ, χάρη στον οποίον έλαβε έναν από τους τελευταίους της αξιομνημόνευτους ρόλους στην ταινία Χωριστά τραπέζια (Separate Tables, 1958) πλάι στους Μπαρτ Λάνκαστερ, Ντέιβιντ Νίβεν και Ντέμπορα Κερ, ενώ το 1960 εμφανίστηκε στην ταινία Η ιστορία της πρώτης σελίδος (The Story on Page One) στο πλευρό του Άντονι Φρανσιόζα. Το 1961 πήρε διαζύγιο από τον Χιλ, καθώς εκείνη ήθελε να εγκαταλείψει το Χόλιγουντ ενώ εκείνος ήθελε να συνεχίσει να γυρίζει ταινίες.
Το 1962 επρόκειτο να κάνει το ντεμπούτο της στο Μπρόντγουεϊ κρατώντας τον πρωταγωνιστικό ρόλο στην παράσταση Step on a Crack, αλλά εγκατέλειψε το εγχείρημα την τελευταία στιγμή επικαλούμενη προβλήματα υγείας. Κατά τις αρχές της δεκαετίας του '60 το άστρο της άρχισε να δύει παρά το γεγονός ότι συνέχισε να γυρίζει ταινίες μέχρι και τις αρχές της δεκαετίας του '70. Τελευταία της ταινία ήταν Η οργή του Θεού (The Wrath of God) το 1972.
Τελευταία Χρόνια (1972 - 1987)
Κατά τα τέλη της δεκαετίας του '60, η υγεία της Χέιγουορθ είχε αρχίσει να χειροτερεύει. Εμφάνισε τα πρώτα σημάδια της νόσου Αλτσχάιμερ σε σχετικά νεαρή ηλικία, εφόσον δεν είχε κλείσει ακόμα τα πενήντα κι η επίσημη διάγνωση έγινε στις αρχές της δεκαετίας του '80. Η κόρη της Τζάσμιν παρέμεινε στο πλευρό της μέχρι και τον θάνατό της το 1987. Η ηθοποιός απεβίωσε σε νοσοκομείο της Νέας Υόρκης σε ηλικία 68 χρονών.
Εξωτερικοί σύνδεσμοι
Κατηγορία:Αμερικανοί χορευτές Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί ραδιοφώνου
Περιβόλι Φωκίδας
Η Περιβόλι είναι μικρό ορεινό χωριό της Δωρίδας του Νομού Φωκίδας. Βρίσκεται στις πλαγιές των Βαρδουσίων σε υψόμετρο 640 μέτρων πολύ κοντά στο φράγμα του Μόρνου. Αποτελεί την Τοπική Κοινότητα Περιβολίου και υπάγεται διοικητικά στη Δημοτική Ενότητα Βαρδουσίων του Δήμου Δωρίδος. Έχει μόνιμο πληθυσμό 53 κατοίκους, σύμφωνα με την απογραφή του 2011. Το χωριό ονομαζόταν Αγλαβίστα μέχρι το 1959, οπότε μετονομάστηκε σε Περιβόλι. Στο χωριό έχουν βρεθεί ίχνη αρχαίου οικισμού, τάφοι, τεμάχια κεραμικών που παραπέμπουν σε αρχαίο αιτωλικό οικισμό. Αρχικά ήταν κτισμένο στη τοποθεσία «Άγιος Νικόλαος» ή «Πέρα Χωριό» όπου διατηρούνται μέχρι σήμερα δύο-τρία σπίτια. Αξιοθέατο είναι το εξωκλήσι του Αγίου Ταξιάρχη Μιχαήλ κτισμένο στη τοποθεσία τοπωνύμιο «Αμπέλια».
Παραπομπές
Κατηγορία:Χωριά του νομού Φωκίδας Κατηγορία:Δήμος Δωρίδος
Ντίαν Κεχτ
Στην ιρλανδική μυθολογία, ο Ντίαν Κεχτ (ιρλ. Dian Cécht) είναι ο θεραπευτής θεός των Τουάθα ντε Ντανάν και πατέρας του Κίαν, του Μιοχ και της Άρμετ, αλλά και του Κου και του Κέθεν.
Ο Ντίαν Κεχτ ευλόγησε ένα πηγάδι, ώστε όταν πληγώνονταν οι Τουάθα ντε Ντανάν να πλένονται από αυτό και να γιατρεύονται αμέσως. Μπορούσε να θεραπεύσει οποιοδήποτε τραύμα εκτός από τον αποκεφαλισμό. Στο βασιλιά Νουάντου έφτιαξε ένα χέρι από ασήμι, που μπορούσε να το κινήσει και να χρησιμοποιήσει σαν κανονικό χέρι. Αργότερα, ο γιος του, Μιοχ, αντικατέστησε το ασημένιο χέρι με ένα χέρι από σάρκα και αίμα, αλλά ο Ντίαν Κεχτ το σκότωσε, επειδή ζήλεψε την τέχνη του.
Κατηγορία:Κελτική μυθολογία Κατηγορία:Θεότητες της υγείας
Zetor
Ιστορία
Η Zetor ιδρύθηκε ήδη πριν από το 1945, το 1946 άρχισε την παραγωγή τις σειράς τρακτέρ με το όνομα Zetor. Το όνομα καταχωρήθηκε για πρώτη φορά στις 17 Αυγούστου 1946. Η επωνυμία βγήκε από το γράμμα Z (Zet) από το αρχικό γράμμα της Zbrojovka και τα δύο τελευταία γράμματα της λέξης τρακτόρ. Τα πρώτα σχεδιασμένα τρακτέρ ήταν έτοιμα το Νοέμβριο του 1945. Τα Zetor φημιζόντουσαν για την απλή τους κατασκευή. Μετά την ιδιωτικοποίηση το 1990 μεταπωλήθηκε το 2002 στην HTC-Holding. Από το 1993 έως το 1998 κατασκεύαζε και τρακτέρ για την John Deere.
Σήμερα κατασκευάζονται τρεις σειρές: PROXIMA, PROXIMA PLUS και FORTERRA.
Εξωτερικοί σύνδεσμοι
Κατηγορία:Εταιρείες κατασκευής τρακτέρ Κατηγορία:Μοραβία Κατηγορία:Βιομηχανίες
Κυριάκος Σταματόπουλος
Ο Κυριάκος Σταματόπουλος (γεννημένος στις 28 Αυγούστου 1979) είναι Ελληνοκαναδός τερματοφύλακας, ο οποίος είναι ο επικεφαλής προπονητής τερματοφυλάκων της σουηδικής ΑΙΚ Στοκχόλμης, αλλά είναι επίσης εγγεγραμμένος ως παίκτης της. Του έχουν δώσει το ψευδώνυμο "Stam" (Σταμ).
Καλαμάτα
Ξεκίνησε την επαγγελματική του σταδιοδρομία από την Καλαμάτα, στην οποία αγωνίστηκε για 3 σεζόν (2000-03), παίζοντας, συνδυαστικά σε όλες τις διοργανώσεις, σε 12 αγώνες.
Σουηδία
Οι ομάδες στις οποίες έπαιζε στη Σουηδία, υποβιβάζονταν κάθε χρόνο. Αρχικά, η Ένκεπινγκς δύο φορές στη σειρά και ακολούθως η Μπόντενς, όσο έπαιζε ως δανεικός σε αυτήν. Το σερί των υποβιβασμών τελείωσε μόλις μετακινήθηκε στη Νορβηγία.
Τρόμσε
Η σταδιοδρομία του στην Τρόμσε άρχισε δύσκολα, καθώς δέχτηκε ποινή 2 αγώνων για τη συμμετοχή του σε ομαδικό καβγά, τον οποίο περιέγραψε ως «μικρή φιλονικία του χόκεϊ», που συνέβη κατά τη διάρκεια του ντεμπούτου του στον αγώνα ενάντια στη Μόλντε. Έγινε αγαπημένος των φιλάθλων ως αποτέλεσμα αυτού του περιστατικού.
Τορόντο ΦΚ
Στις 3 Αυγούστου 2007, ανακοινώθηκε ότι ο προπονητής της καναδικής Τορόντο ΦΚ, Μο Τζόνστον, πήρε ως δανεικό τον Σταματόπουλο, στη μέση της "κρίσης τερματοφυλάκων" της ομάδας. Έκανε το ντεμπούτο του ενάντια στους Λος Άντζελες Γκάλαξι στις 5 Αυγούστου.
Λιν
Τον Απρίλιο του 2009, ο Σταματόπουλος αγωνίστηκε ως δανεικός στη Λιν.
Φρέντρικσταντ
Στις 20 Ιουλίου 2009, ανακοινώθηκε ο δανεισμός του στη Φρέντρικσταντ, για το υπόλοιπο της σεζόν. Μετακινήθηκε στην ομάδα την 1η Αυγούστου και έκανε το ντεμπούτο του στις 2 Αυγούστου, σε έναν εντός έδρας αγώνα εναντίον της Βίκινγκ.
AΪK
Στις 6 Μαρτίου 2010, υπέγραψε μονοετές συμβόλαιο με την απερχόμενη πρωταθλήτρια, ΑΙΚ Στοκχόλμης. Ο τερματοφύλακας Νίκλας Μπεργκ, τραυματίστηκε κατά τη διάρκεια της προετοιμασίας, αφήνοντας την ομάδα με έναν μόνο τερματοφύλακα. Ο Σταματόπουλος έκανε το ντεμπούτο του με τον σύλλογο στον προημιτελικό του Κυπέλλου Σουηδίας, τον Ιούλιο του 2010 εναντίον της Χέλσινγκμποργκς. Δέχτηκε μόνο ένα γκολ στην ισοπαλία 1-1, αλλά η AΙK έχασε στη διαδικασία των πέναλτι.
Έγινε η βασική επιλογή μετά τον τραγικό θάνατο του Ιβάν Τούρινα τον Μάιο του 2013, αλλά στη συνέχεια ήταν ο τερματοφύλακας δεύτερης επιλογής του συλλόγου.
Στις 22 Νοεμβρίου 2017 η AΙK ανακοίνωσε την προέκταση του συμβολαίου του, μέχρι τις 31 Δεκεμβρίου 2020. Επιπλέον, ορίστηκε ως επικεφαλής προπονητής τερματοφυλάκων του συλλόγου και θα συνεχίσει να είναι εγγεγραμμένος ως παίκτης της ομάδας.
Διεθνής σταδιοδρομία
Ηταν μέλος της Εθνικής Ομάδας U23 τον Ιούλιο του 2001 στο Jeux de la Francophonie.
Εξωτερικοί σύνδεσμοι
Κατηγορία:Καναδοί ποδοσφαιριστές Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Καναδά Κατηγορία:Ποδοσφαιριστές ΑΙΚ Στοκχόλμης Κατηγορία:Ποδοσφαιριστές Άλσβενσκαν Κατηγορία:Ποδοσφαιριστές Μέιτζορ Λιγκ Σόκερ Κατηγορία:Ποδοσφαιριστές Τίπελιγκαεν Κατηγορία:Ποδοσφαιριστές Φρέντρικσταντ ΦΚ Κατηγορία:Ποδοσφαιριστές Λιν Φούτμπαλ Κατηγορία:Ποδοσφαιριστές Τορόντο ΦΚ Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ελληνοκαναδοί Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2009 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2002 Κατηγορία:Ξένοι ποδοσφαιριστές στη Νορβηγία Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Τάμπα
Η Τάμπα (αγγλικά: Tampa, Florida), είναι πόλη στην πολιτεία Φλόριντα των ΗΠΑ. Είναι η έδρα της κομητείας Χίλσμπορο και βρίσκεται στη δυτική ακτή της Φλόριντα, στον Κόλπο της Τάμπας κοντά στον Κόλπο του Μεξικού. Ο πληθυσμός της πόλης, υπολογίζεται στους 407.104 κατοίκους (σύμφωνα με εκτιμήσεις για το 2022 ).
Σήμερα, η Τάμπα είναι ένα μέρος της μητροπολιτικής περιοχής που συχνά αναφέρεται ως Κόλπος της Τάμπας (Tampa Bay). Οι τέσσερις περιοχές-κομητείες αποτελούνται από περίπου 3,275,200 κατοίκους (σύμφωνα με εκτιμήσεις για το 2021), γεγονός που καθιστά τη δεύτερη μεγαλύτερη μητροπολιτική στατιστική περιοχή (MSA) στη πολιτεία, και η τρίτη μεγαλύτερη στις νοτιοανατολικές Ηνωμένες Πολιτείες, πίσω από το Μαϊάμι και την Ατλάντα.
Η ευρύτερη περιοχή Tampa Bay έχει πάνω από 4 εκατομμύρια κατοίκους και γενικά περιλαμβάνει την Τάμπα και την Σαρασότα.
Ιστορικά στοιχεία
Η τρέχουσα περιοχή της Τάμπας κάποτε κατοικούνταν από τους αυτόχθονες πληθυσμούς, κυρίως τους Tocobaga και τους Pohoy, που ζούσαν κατά μήκος των ακτών του Κόλπου της Τάμπας. Είχαν εν συντομία διερευνηθεί από τους Ισπανούς εξερευνητές στις αρχές του 16ου αιώνα, αλλά δεν υπήρχαν μόνιμοι αμερικανικοί ή ευρωπαϊκοί οικισμοί εντός των ορίων της πόλης μέχρι που οι Ηνωμένες Πολιτείες απέκτησαν την Φλόριντα από την Ισπανία το 1819. Το 1824, ο στρατός των ΗΠΑ καθιέρωσε ένα φυλάκιο στα σύνορα που ονομάζεται Fort Brooke στις εκβολές του ποταμού Χίλσμπορο, κοντά στην περιοχή της σημερινής Tampa Convention Center. Οι πρώτοι κάτοικοι ήταν πρωτοπόροι οι οποίοι εγκαταστάθηκαν κοντά στο φρούριο για την προστασία από τους κοντινούς πληθυσμούς Seminole. Η πόλη αναπτύχθηκε αργά μέχρι τη δεκαετία του 1880, όταν ο σιδηρόδρομος, η ανακάλυψη των φωσφορικών, και η άφιξη της βιομηχανίας πούρων ήταν το άλμα που ξεκίνησε την ανάπτυξη της Τάμπας και βοήθησε να αναπτυχθεί σε μια σημαντική πόλη από τις αρχές του 1900.
Αξιοσημείωτα γεγονότα
Το 2008, η Τάμπα κατετάγη ως η 5η καλύτερη υπαίθρια πόλη από το Forbes. Μια έρευνα του 2004 από το Πανεπιστήμιο της Νέας Υόρκης και της εφημερίδας Washington Square News την κατέταξε ως την κορυφαία πόλη για «είκοσι πράγματα». Η Τάμπα τώρα κατατάσσεται ως πόλη κατηγορίας "Gamma" από το Loughborough University. Τα τελευταία χρόνια η Τάμπα έχει δει μια σημαντική άνοδο της ζήτησης υψηλών-αγορών από τους καταναλωτές, σηματοδοτώντας ότι περισσότερος πλούτος συγκεντρώνεται στην περιοχή. Το 2012 φιλοξένησε τη Ρεπουμπλικανική Εθνική Συνέλευση.
Πηγές
Κατηγορία:Πόλεις της Φλόριντα Κατηγορία:Φλόριντα __ΕΥΡΕΤΗΡΙΟ__
Β΄ κατηγορία ποδοσφαίρου ανδρών Κύπρου 1957-58
Η Β΄ κατηγορία ποδοσφαίρου ανδρών Κύπρου 1957-58 ήταν η 5η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Ορφέας Λευκωσίας για 1η φορά στην ιστορία του.
Σύστημα διεξαγωγής
Το πρωτάθλημα της Β΄ κατηγορία την περίοδο 1957-58 αποτελείτο από δύο ομίλους: τον όμιλο Λεμεσού-Λάρνακας-Πάφου και τον όμιλο Λευκωσίας-Αμμοχώστου-Κερύνειας. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων έδωσαν αγώνες μπαράζ με την νικήτρια να ανακηρύσσεται πρωταθλήτρια Β΄ κατηγορίας. Η πρωταθλήτρια ομάδα προβιβάστηκε στο επόμενο πρωτάθλημα Α΄ κατηγορίας (το οποίο θα ήταν την περίοδο 1958-59 αλλά δεν διεξήχθη και έτσι η πρωταθλήτρια της Β΄ κατηγορίας 1957-58 συμμετείχε στην Α΄ κατηγορία 1959–60).
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 1956-57
Στο πρωτάθλημα συμμετείχε η Αμαθούς Λεμεσού και η Ένωσις Αγίων Ομολογητών που εντάχθηκαν στην ΚΟΠ το 1957.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Όμιλος Λεμεσού-Λάρνακας-Πάφου
Στον όμιλο Λεμεσού-Λάρνακας-Πάφου πρωταθλητής αναδείχθηκε ο Πανελλήνιος Λεμεσού.
Όμιλος Λευκωσίας-Αμμοχώστου-Κερύνειας
Στον όμιλο Λευκωσίας-Αμμοχώστου-Κερύνειας πρωταθλητής αναδείχθηκε ο Ορφέας Λευκωσίας.
Μπαράζ
Στους αγώνες μπαράζ συμμετείχαν οι πρωταθλητές των δύο ομίλων, Ορφέας Λευκωσίας και Πανελλήνιος Λεμεσού. Ο Ορφέας κέρδισε και τα δύο παιχνίδια (2-0 και 2-1) και στέφθηκε πρωταθλητής Β΄ κατηγορίας.
Δείτε επίσης
Κατηγορία:Β΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1957-1958
Orgasmatron
Orgasmatron είναι ο τίτλος του έβδομου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 9 Αυγούστου 1986 σε μορφή δίσκου βινυλίου μέσω της δισκογραφικής εταιρείας "GWR Records". Στις 28 Μαρτίου 2006 εκδόθηκε σε μορφή διπλού CD, με το δεύτερο μέρος της έκδοσης να περιλαμβάνει τη ζωντανή εμφάνιση του συγκροτήματος στις 13 Οκτωβρίου 1984 στο Γιάρμουθ.
Βραβείο Σεζάρ Καλύτερου Παραγωγού
Το βραβείο Σεζάρ Καλύτερου Παραγωγού (γαλλικά:) César de la meilleure producteur) δόθηκε συνολικά δυο φορές καθ όλη την ιστορία των γαλλικών κινηματογραφικών βραβειών το 1996 και 1997. Το 2008, αντικαταστάθηκε από το βραβείο Daniel Tuscany du Plantier.
Παραπομπες
Παραγωγού
Orgasmatron
Ιστορία του δίσκου
Στα μέσα της χρονιάς πραγματοποιήθηκε το "The Birthday Party" για τα δέκα χρόνια του συγκροτήματος στο "Hammersmith Odeon" του Λονδίνου με τη συμμετοχή αρκετών καλλιτεχνών. Ταυτόχρονα, ο Νταγκ Σμιθ, ιδιοκτήτης της "GWR Records", αγόρασε τα δικαιώματα κάποιων από τα τραγούδια του συγκροτήματος από την "Bronze".
Την επόμενη χρονιά, οι Motörhead υπέγραψαν συμβόλαιο με την εταιρεία του Σμιθ και ηχογράφησαν το έβδομο στούντιο άλμπουμ τους με τίτλο "Orgasmatron". Ο αρχικός τίτλος του δίσκου ήταν "Ridin' with the Driver", τίτλος που ταιριάζει στο εξώφυλλο το οποίο δεν άλλαξε μετά την αλλαγή της ονομασίας του δίσκου.
Ο δίσκος περιείχε μερικά από τα πιο σκοτεινά κομμάτια των Motörhead, όπως το "Deaf Forever" και το ομώνυμο τραγούδι. Το τελευταίο αποτελείται από τρεις στροφές, χωρίς ρεφρέν, ενώ οι στίχοι του κάνουν αναφορά στη θρησκεία, την πολιτική και τον πόλεμο. Το στυλ του κομματιού είναι απλό, επαναλαμβανόμενο και ιδιαίτερα εκφραστικό, ενώ συνοδεύεται από ένα απλό σόλο κιθάρας. Το συγκεκριμένο κομμάτι έγινε αμέσως μέρος των ζωντανών εμφανίσεων των Motörhead και παρέμεινε μέχρι σήμερα. Κατά τη διάρκεια του τραγουδιού, η σκηνή σκοτεινιάζει και το μόνο που φαίνεται είναι ένα πράσινο φως το οποίο χτυπάει το πρόσωπο του Lemmy.
Ο δίσκος κυκλοφόρησε στις αρχές Αυγούστου του 1986 ανεβαίνοντας στο # 21 στη Μεγάλη Βρετανία. Οι κριτικές τις οποίες έλαβε ήταν θετικές, με το "Allmusic" να του δίνει τρία αστέρια και το "Metal Archives" μέσο όρο βαθμολογιών 91%.
Η περιοδεία για την προώθηση του "Orgasmatron" ξεκίνησε στις 16 Αυγούστου 1986, με το συγκρότημα να εμφανίζεται στο φεστιβάλ "Monsters of Rock" μαζί με τον Ozzy Osbourne, τους Scorpions και τους Def Leppard. Από το νέο δίσκο, συμπεριέλαβαν στο set list τους τα "Nothing Up My Sleeve", "Doctor Rock", "Built For Speed" και "Orgasmatron". Το συγκρότημα έδωσε εννέα συναυλίες από τις 14 μέχρι τις 23 Οκτωβρίου στη Μεγάλη Βρετανία πριν μεταβεί στο Όκλαντ της Καλιφόρνια για να ξεκινήσει το βορειοαμερικανικό κομμάτι της περιοδείας, δίνοντας 32 συναυλίες μέχρι τα τέλη Νοεμβρίου του 1986. Στις αρχές Δεκεμβρίου εμφανίστηκαν ζωντανά δώδεκα φορές στη Γερμανία και μετά από ένα διάλειμμα για την περίοδο των Χριστουγέννων, περιόδευσαν στην Ευρώπη το Μάρτιο και στις Ηνωμένες Πολιτείες τον Απρίλιο του 1987.
Τραγούδια
1. Deaf Forever (Kilmister, Burston, Campbell, Gill) - 4:25
2. Nothing Up My Sleeve (Kilmister, Burston, Campbell, Gill) - 3:11
4. Claw (Kilmister, Burston, Campbell, Gill) - 3:31
5. Mean Machine (Kilmister, Burston, Campbell, Gill) - 2:57
6. Built for Speed (Kilmister, Burston, Campbell, Gill) - 4:56
7. Ridin' with the Driver (Kilmister, Burston, Campbell, Gill) - 3:47
8. Doctor Rock (Kilmister, Burston, Campbell, Gill) - 3:37
9. Orgasmatron (Kilmister, Burston, Campbell, Gill) - 5:27
Τα μέλη του συγκροτήματος
Τα τραγούδια του "Orgasmatron" ηχογραφήθηκαν από τους εξής μουσικούς:
Πηγές
Κατηγορία:Δισκογραφία των Motörhead Κατηγορία:Άλμπουμ του 1986
Γλώσσες του Ουζμπεκιστάν
Οι γλώσσες του Ουζμπεκιστάν είναι κυρίως τουρκικές γλώσσες.
Τουρκικές γλώσσες
Η Ουζμπεκική γλώσσα είναι μία από τις τουρκικές γλώσσες που συγγενεύουν με την Ουιγουρική γλώσσα. Και οι δύο ανήκουν στον κλάδο γλωσσών Καρλούκ της οικογένειας των Τουρκικών γλωσσών. Η ουζμπεκική γλώσσα είναι η μόνη επίσημη κρατική γλώσσα, και από το 1992 γράφεται επίσημα με το λατινικό αλφάβητο.
Τα Καρακαλπακικά είναι επίσης τουρκική γλώσσα αλλά συγγενεύει περισσότερο με τα Καζακικά. Ομιλείται στη Δημοκρατία του Καρακαλπακστάν και έχει επίσημο καθεστώς εκεί. Αυτή η γλώσσα μιλιέται από μισό εκατομμύριο άτομα. Περισσότεροι από 800.000 άνθρωποι μιλούν επίσης την καζακική γλώσσα.
Πριν από τη δεκαετία του 1920, η γραπτή γλώσσα των Ουζμπέκων ονομαζόταν Τούρκι (γνωστή στους δυτικούς μελετητές ως Τσαγκατάι) και χρησιμοποιούσε το αλφάβητο Νασταλίκ. Το 1926 εισήχθη το λατινικό αλφάβητο και πέρασε από αρκετές αναθεωρήσεις σε όλη τη δεκαετία του 1930. Τέλος, το 1940, οι Σοβιετικές αρχές εισήγαγαν το κυριλλικό αλφάβητο και χρησιμοποιήθηκε μέχρι την πτώση της Σοβιετικής Ένωσης. Το 1993 τα ουζμπεκικά μεταφέρθηκαν στο λατινικό αλφάβητο (Ουζμπεκικό αλφάβητο), το οποίο τροποποιήθηκε το 1996 και διδάσκεται στα σχολεία από το 2000. Τα σχολεία, κολέγια και πανεπιστήμια παραδίδουν μαθήματα μόνο στο λατινικό αλφάβητο. Την ίδια στιγμή, το κυριλλικό αλφάβητο σταμάτησε να είναι επίσημο για τη γλώσσα. Το Κυριλλικό χρησιμοποιείται σε πολλές δημοφιλείς εφημερίδες και ιστοτόπους. Μερικά από τα κείμενα στην τηλεόραση σε ορισμένα κανάλια είναι διπλότυπα στο κυριλλικό αλφάβητο. Το κυριλλικό αλφάβητο είναι δημοφιλές στην παλαιότερη γενιά των Ουζμπέκων που μεγάλωσε με αυτό το αλφάβητο.
Ινδοευρωπαϊκές γλώσσες
μικρογραφία|Χάρτης που αναπαριστά τους ομιλητές της Τατζικικής γλώσσας. Παρόλο που η ρωσική γλώσσα δεν είναι επίσημη γλώσσα στη χώρα, χρησιμοποιείται ευρέως σε όλους τους τομείς, συμπεριλαμβανομένων των επίσημων εγγράφων. Έτσι, τα ρωσικά είναι ντε φάκτο δεύτερη επίσημη γλώσσα στο Ουζμπεκιστάν. Τα ρωσικά είναι σημαντική γλώσσα για την διαεθνική επικοινωνία, ειδικά στις πόλεις, συμπεριλαμβανομένης της καθημερινής τεχνικής, επιστημονικής, κυβερνητικής και επιχειρηματικής χρήσης. Η χώρα φιλοξενεί επίσης περίπου ένα εκατομμύριο κατοίκους των οποίων η μητρική γλώσσα είναι τα ρωσικά. Κατά την Σοβιετική περίοδο, όπου το Ουζμπεκιστάν (τότε Ουζμπεκική ΣΣΔ) αποτελούσε μέρος της Σοβιετικής Ένωσης, τα ρωσικά απολάμβαναν επίσημη θέση στο Ουζμπεκιστάν (ήταν γλώσσα διαεθνικής επικοινωνίας από το 1989 και μετά). Στο Ουζμπεκιστάν κυκλοφορούν πολλές εφημερίδες και περιοδικά στα ρωσικά. Σε όλη τη χώρα, υπάρχουν 848 με τα ρωσικά ως μέσο διδασκαλίας, έχοντας συνολικά 372.256 μαθητές.
Η τατζικική γλώσσα (μια ποικιλία των Περσικών) είναι ευρέως διαδεδομένη στις πόλεις Μπουχάρα και Σαμαρκάνδη εξαιτίας του σχετικά μεγάλου πληθυσμού των εθνικών Τατζίκων (επίσημα αριθμούν 1.5 εκατομμύριο άτομα, αλλά μη επίσημες επιστημονικές εκτιμήσεις αναφέρουν ότι αριθμούν 8-11 εκατομμύρια άτομα). Βρίσκεται επίσης σε μεγάλους θύλακες στο Κασανσάι, Τσουστ, Ριστάν και Σοχ στην κοιλάδα Φεργκάν, καθώς και στο Μπουρτσμούλλα, Αχανγκαράν, Μπαγκιστάν στη μεσαία περιοχή του Σιρ Ντάρια και τέλος στο Σαχρισάμπζ, Κάρσι, Κιτάμπ και τις κοιλάδες των ποταμών Καφρινγκάν και Τσαγκανιάν, σχηματίζοντας συνολικά περίπου το 10-15% του πληθυσμού του Ουζμπεκιστάν.
Νόμοι
Δεν υπάρχουν γλωσσικές απαιτήσεις για την απόκτηση Ουζμπεκικής ιθαγένειας.
Ιβάνα Τραμπ
Η Ιβάνα Μαρί Τραμπ, το γένος Ζελνίτσκοβα (αγγλικά: Ivana Marie Trump, 20 Φεβρουαρίου 1949 – 14 Ιουλίου 2022) ήταν Τσεχοαμερικανίδα επιχειρηματίας, προσωπικότητα των μέσων ενημέρωσης, σχεδιάστρια μόδας, συγγραφέας και μοντέλο.
Ζούσε στον Καναδά κατά τη δεκαετία του 1970 και έπειτα μετακόμισε στις Ηνωμένες Πολιτείες, όπου παντρεύτηκε τον Ντόναλντ Τραμπ το 1977. Διατηρούσε βασικές διευθυντικές θέσεις στον Οργανισμό Τραμπ ως αντιπρόεδρος του εσωτερικού σχεδιασμού, ως διευθύνουσα σύμβουλος και πρόεδρος του καζίνο Trump's Castle και ως διαχειρίστρια του Plaza Hotel.
Το διαζύγιο της Ιβάνας από τον Ντόναλντ Τραμπ, που ολοκληρώθηκε το 1992, ήταν αντικείμενο ευρείας κάλυψης από τα μέσα ενημέρωσης στην δεκαετία του 1990. Μετά το διαζύγιο ανέπτυξε δικές της γραμμές ειδών ένδυσης, κοσμημάτων μόδας και προϊόντων ομορφιάς. Η Ιβάνα έγραφε μια συμβουλευτική στήλη για την Globe με τίτλο "Ask Ivana" (από το 1995 έως το 2010) και έχει γράψει διάφορα βιβλία φαντασίας, αυτοβοήθειας και μια αυτοβιογραφία.
Πέθανε από ανακοπή καρδιάς συνεπεία πτώσης στις 14 Ιουλίου 2022.
Εξωτερικοί σύνδεσμοι
Κατηγορία:Γυναίκες αυτοβιογράφοι Κατηγορία:Τσέχοι επιχειρηματίες Κατηγορία:Αμερικανοί αυτοβιογράφοι
Αμφιμέδων
Στην Οδύσσεια του Ομήρου, ο Αμφιμέδων, γιος του Μελανέα, είναι ένας από τους μνηστήρες της Πηνελόπης. Κατά τη διάρκεια της Μνηστηροφονίας, ο Αμφιμέδων εκτοξεύει ένα ακόντιο εναντίον του Τηλέμαχου, το οποίο του γδέρνει απλώς τον καρπό. Τότε ο Τηλέμαχος υπό την προστασία της Αθηνάς, ρίχνει ένα ακόντιο με τη σειρά του και τον σκοτώνει. Μόλις φτάνει στον Άδη, ο Αμφιμέδων διηγείται στις ψυχές του Αχιλλέα και του Μενέλαου την τιμωρία των μνηστήρων από τον Οδυσσέα.
Παραπομπές
Αμφιμέδων Κατηγορία:Πρόσωπα της ελληνικής μυθολογίας Κατηγορία:Μνηστήρες της Πηνελόπης
Μικροαστική τάξη
Παραπομπές
Κατηγορία:Ορολογία της κοινωνιολογίας Κατηγορία:Κοινωνικές τάξεις Κατηγορία:Μπουρζουαζία
Παπούρι Σύρου
Το Παπούρι είναι μικρός οικισμός που βρίσκεται στη βόρεια πλευρά του νησιού της Σύρου και σε κοντινή απόσταση από τον Μύττακα. Τα τελευταία χρόνια έχουν εγκατασταθεί στην περιοχή λιγοστοί κάτοικοι που ασχολούνται κυρίως με αγροτικές εργασίες.
Διοίκηση και πληθυσμός
Διοικητικά, ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στην περιοχή ζουν σήμερα 4 κάτοικοι. Η πορεία του πληθυσμού:
Εξωτερικοί σύνδεσμοι
Κατηγορία:Χωριά της Σύρου
Φωνάζει ο κλέφτης (ταινία)
Το Φωνάζει ο κλέφτης είναι μια ελληνική κωμική ταινία του 1965. Τη σκηνοθεσία την υπέγραψε ο Ανδρέας Ανδρεαδάκης, όμως την έκανε ο Γιάννης Δαλιανίδης, ο οποίος έγραψε και το σενάριο, βασισμένο στο ομότιτλο έργο του Δημήτρη Ψαθά. Πρωταγωνιστούν οι: Ντίνος Ηλιόπουλος, Ρένα Βλαχοπούλου και Διονύσης Παπαγιαννόπουλος. Η παραγωγή ανήκει στη Φίνος Φιλμ.
Πλοκή
Ο Τιμολέων Λάμπρου (Ντίνος Ηλιόπουλος), είναι ένας υπερβολικά έντιμος άνθρωπος, που όμως έχει χάσει πολλές φορές τη δουλειά του εξαιτίας αυτής του της εντιμότητας. Ανακαλύπτει συχνά παρατυπίες στις εταιρείες που εργάζεται, τις οποίες και καταγγέλλει παρά τη δειλία του, αδυναμία όμως που καταπνίγει, όποτε χρειάζεται, πίνοντας κρασί.
Φεύγοντας από το μαγειρείο που συχνάζει, βρίσκει το πορτοφόλι ενός στρατηγού (Διονύσης Παπαγιαννόπουλος), προέδρου ενός μεγάλου δημόσιου οργανισμού, το οποίο είναι γεμάτο χαρτονομίσματα και ένα γράμμα από τις ΗΠΑ. Αν και σχεδόν απένταρος, πηγαίνει αμέσως στο σπίτι του στρατηγού προκειμένου να του το επιστρέψει. Το γράμμα προορίζεται για τη γυναίκα του στρατηγού, Λία (Ρένα Βλαχοπούλου), από το μετανάστη, στην Αμερική, θείο της.
Ο αδελφός της Λίας (Ανδρέας Ντούζος), εργάζεται στον οργανισμό που διοικεί ο στρατηγός και έχει κάνει μεγάλες οικονομικές καταχρήσεις. Δικαιολογεί ωστόσο την οικονομική του επιφάνεια με τα υποτιθέμενα εμβάσματα του μετανάστη θείου. Η Λία γνωρίζει την αλήθεια, ωστόσο, καλύπτει τον αδελφό της, αποκρύπτοντας παράλληλα από τον στρατηγό την πραγματική οικονομική κατάσταση του θείου. Φοβούμενη πως το περιεχόμενο του γράμματος μπορεί να ξεσκεπάσει την πλεκτάνη κάνει το παν προκειμένου να πάρει το γράμμα από τα χέρια του Τιμολέοντα προτού εκείνος το δώσει στον στρατηγό.
Η στάση του Τιμολέοντα αλλά και το έντιμο παρελθόν του ωθούν τον στρατηγό στο να του προσφέρει μια θέση εργασίας στον οργανισμό, την οποία ο Τιμολέοντας αποδέχεται. Εκεί, πολύ σύντομα, ο Τιμολέων ανακαλύπτει τις κομπίνες και τις καταχρήσεις του γαμπρού του στρατηγού και της "σπείρας" του. Αφού πάρει μια γερή δόση θάρρους πίνοντας, πηγαίνει και τα λέει όλα στον στρατηγό. Η γυναίκα του και ο αδελφός της προσπαθούν να τον βγάλουν τρελό, απατεώνα και... αριστερό και "εναντίον του καθεστώτος", κάτι που συνήθως κάνει το στρατηγό έξαλλο. Ο γαμπρός του στρατηγού καλεί την αστυνομία, ο Τιμολέων συλλαμβάνεται αλλά επιμένει στα λεγόμενά και στις αποκαλύψεις του σε απανωτές ανακρίσεις.
Η Λία, αφού προσπαθεί μάταια με πειθώ και δωροδοκία να ζητήσει από τον Τιμολέοντα να καλύψει κι εκείνος τον αδελφό της, αποχωρεί από το αστυνομικό τμήμα με ενοχές καθώς αγνοούσε πως στην πραγματικότητα κάλυπτε ολόκληρη σπείρα καταχραστών. Αποφασίζει να δώσει μια λύση λέγοντας όλη την αλήθεια στον στρατηγό. Επιστρέφοντας σπίτι της, ανακαλύπτει πως ο αδελφός της εγκαταλείπεται και από τη γυναίκα του Λέλα (Νινή Τζάνετ), η οποία γνώριζε τις καταχρήσεις του αλλά όχι τις εξωσυζυγικές του σχέσεις.
Ο Τιμολέοντας αφήνεται ελεύθερος καθώς η υπόθεση ξεκαθαρίζεται από την αστυνομική έρευνα. Για να το γιορτάσει, πίνει και κατόπιν κατευθύνεται στο σπίτι του στρατηγού προκειμένου να τον ευχαριστήσει για την εμπιστοσύνη του. Εκεί, θυμάται τη συνομιλία του με τη Λία στο αστυνομικό τμήμα και έχοντας πάρει θάρρος από το κρασί επιχειρεί μάταια να την αποκαλύψει στον στρατηγό.
Παραγωγή
Μια μεγάλη θεατρική επιτυχία του θιάσου Μαίρης Αρώνη - Ντίνου Ηλιόπουλου - Διονύση Παπαγιαννόπουλου, γραμμένη από τον Δημήτρη Ψαθά, γίνεται ταινία από τον Γιάννη Δαλιανίδη, μόνο που την θέση της Μαίρης Αρώνη παίρνει η Ρένα Βλαχοπούλου. Την ταινία ο Δαλιανίδης τότε -και για πολλά χρόνια μετά- υπέγραφε με το όνομα του μοντέρ Ανδρέα Ανδρεαδάκη, λόγω του μεγάλου αριθμού ταινιών που είχε σκηνοθετήσει εκείνο το έτος. Δύο γραφικές παρουσίες της επιθεώρησης εμφανίζονται επίσης στην ταινία: η Νινή Τζάνετ και η Φίτσα Ντάβου.
Η πρεμιέρα της ταινίας πραγματοποιήθηκε στις 31 Μαρτίου 1965. Κυκλοφόρησε και με τη μορφή ντιβιντί στις 15 Μαρτίου 2006.
Πρόκειται για μία από αρκετές ελληνικές ταινίες της εποχής με κεντρικό θέμα την παραοικονομία και το φαινόμενο της μίζας που οδήγησε πολλούς επιτήδιους σε εύκολα κέρδη.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1965 Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες βασισμένες σε θεατρικά έργα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ Κατηγορία:Ταινίες τοποθετημένες στην Ελλάδα
Ιώλκιος
Ο Ιώλκιος ήταν αρχαίος Αθηναίος στρατηγός που έδρασε στον Πελοποννησιακό πόλεμο.
Ο Ιώλκιος μαζί με άλλους Αθηναίους στρατηγούς συμμετείχε στη συνομολόγηση ειρήνης που ασθμαίνοντας ζήτησε ο Νικίας από τον βασιλέα της Σπάρτης Πλειστοάνακτα για την κατάπαυση του διεξαγόμενου πολέμου, που έμεινε περισσότερο γνωστή ως Νικίειος ειρήνη η οποία και συνομολογήθηκε στις 12 Απριλίου του 421 π.Χ.
Πηγές
Κατηγορία:Αρχαίοι Έλληνες στρατηγοί Κατηγορία:Αρχαίοι Αθηναίοι Κατηγορία:Πρωταγωνιστές του Πελοποννησιακού Πολέμου
Νεβάρι
Η γλώσσα Νεβάρι (नेपाल भाषा) είναι μια από τις σημαντικότερες γλώσσες του Νεπάλ. Είναι μία από τις κατά προσέγγιση πεντακόσιες σινοθιβετικές γλώσσες στον κόσμο, και ανήκουν στο θιβετοβιρμανικό κλάδο αυτής της οικογένειας. Είναι η μόνη σινοθιβετική γλώσσα που γράφεται με τη γραφή Ντεβανάγκαρι.
Συστήματα γραφής
Η Νεβάρι γράφεται με πολλές γραφές. Οι κύριες γραφές είναι η Ραντζάνα, η Πρατσαλίτ, η Μπράχμι, η Γκολμόλ και άλλες. Σήμερα χρησιμοποιείται κυρίως η γραφή Ντεβανάγκαρι. Όλες οι γραφές γράφονται από τα αριστερά προς τα δεξιά. Όλες οι γραφές αποτελούνται από δύο χωριστά αλφαβητικά συστήματα, ένα για τα φωνήεντα και ένα για τα σύμφωνα.
Η Μπράχμι είναι η παλαιότερη γραφή και όλες οι γραφές προέρχονται από αυτή. Η γραφή Ντεβανάγκαρι είναι αυτή που χρησιμοποιείται περισσότερο σήμερα, καθώς είναι η επίσημη γραφή του Νεπάλ και χρησιμοποιείται ευρέως στη γειτονική Ινδία. Η γραφή Ραντζάνα ήταν η περισσότερο χρησιμοποιούμενη στην αρχαία εποχή. Σήμερα αναβιώνει λόγω της πρόσφατης πολιτιστικής συνειδητοποίησης. Η γραφή Πρατσαλίτ που είναι παρόμοια με τη Ντεβανάγκαρι είναι επίσης σε χρήση. Οι γραφές Brahmi και Golmol σήμερα χρησιμοποιούνται σπάνια.
Διάλεκτοι και επιρροή
Υπάρχουν πέντε σημαντικές διάλεκτοι: η Γιεν-Γιάλα, η Χουάπα, η Παχάρι, η Ντολάχα και η Τσιτλάνγκ. Εκτός από αυτές τις διαλέκτους, υπάρχουν λίγα επιμέρους ιδιώματα που μιλιούνται στην κοιλάδα του Κατμαντού και άλλα μέρη του Νεπάλ. Αυτά τα ιδιώματα μιλιούνται στα χωριά γύρω από τις πόλεις Κατμαντού, Πατάν, Μπακταπούρ, Τσιτλάνγκ και Ντολάχα. Η διάλεκτος που μιλιέται στο Μπαντιπούρ είναι η παλαιότερη μορφή, η Χουάπα Μπάαγιε. Η διάλεκτος που μιλιέται στο Τσαϊνπούρ, στο Μποτζπούρ, στο Τεραθούμ, και στην Παλάπα συσχετίζεται με αυτή στο Κατμαντού και το Πατάν. Η διάλεκτος που μιλιέται στο Ρίντι, στο Μπαγκλούνγκ και στο Αρουγκάτ έχει στενότερη σχέση με αυτή του Μπακταπούρ.
Λογοτεχνία
Η λογοτεχνία στη γλώσσα Νεβάρι έχει μια μακροχρόνια ιστορία. Είναι η τέταρτη παλιότερη λογοτεχνική παράδοση ανάμεσα στις σινοθιβετικές γλώσσες, μετά την κινεζική, τη θιβετική και τη βιρμανική. Περιλαμβάνει δραματουργία, προφορική ιστορία, ποίηση και πεζογραφία.
Περιοχές όπου μιλιέται
Η Γλώσσα Νεβάρι ομιλείται στην Κατμαντού, στην Ντολάχα, στην Μπανέπα, στο Ντουλιχέλ, στο Παναούτι, στην Πάλπα, στο Τρισούλι, στο Νουγουακότ, στο Μποτζπούρ, στο Μπιρατναγκάρ και άλλες σημαντικές πόλεις του Νεπάλ. Επίσης, ομιλείται στο Νταρτζιλίνγκ, στο Σικκίμ και σε άλλες περιοχές της Ινδίας.
Αριθμός ομιλητών
Κατά προσέγγιση 1.000.000 στο Νεπάλ σύμφωνα με την απογραφή του 1991 συν μερικές χιλιάδες έξω από το Νεπάλ.
Ιστορία
Η Κλασσική Νεβάρι είναι το όνομα της λογοτεχνικής μορφής της γλώσσας, πριν το 1850. Δεν μιλιέται πλέον ούτε γράφεται, αλλά είναι μια σημαντική πηγή για τους ιστορικούς και τους φιλολόγους.
Η Νεβάρι είναι η θιβετοβιρμανική γλώσσα που έχει επηρεαστεί περισσότερο από τις ινδοϊρανικές γλώσσες. Λόγω της μακραίωνης επαφής με αυτές της γλώσσες έχει αναπτύξει ακόμη και την κλίση των ουσιαστικών, ένα γνώρισμα χαρακτηριστικό των ινδοευρωπαϊκών γλωσσών αλλά εξαιρετικά σπάνιο στις σινοθιβετικές. Έχει αφομοιώσει επίσης και άλλα χαρακτηριστικά γνωρίσματα της γραμματικής, όπως οι χρόνοι του ρήματος. Αυτές οι επιρροές είναι σημαντικά παραδείγματα θεμελιωδών χαρακτηριστικών γνωρισμάτων μιας γλώσσας που περνάνε σε μια άλλη μέσω της γλωσσικής επαφής.
Δικτυακοί τόποι
Κατηγορία:Σινοθιβετικές γλώσσες Κατηγορία:Γλώσσες του Μπουτάν Κατηγορία:Γλώσσες του Νεπάλ
Γκλασπαλάστ
Το Γκλασπαλάστ (γερμ.: Glaspalast, Γυάλινο παλάτι) ήταν εκθεσιακό κτίριο στο κέντρο του Μονάχου. Η κατασκευή του ήταν παρόμοια με αυτή ενός φυτωρίου και είχε ως πρότυπο το "Κρίσταλ Πάλας" στο Λονδίνο. Το Γκλασπαλάστ άνοιξε για την Erste Allgemeine Deutsche Industrieausstellung (Πρώτη Γενική Γερμανική Βιομηχανική Έκθεση) στις 15 Ιουλίου 1854. Μετέπειτα έγινε σημαντικός χώρος για μεγάλες διεθνείς εκθέσεις τεχνών. Το κτίριο καταστράφηκε από πυρκαγιά στις 6 Ιουνίου του 1931, μαζί με εκατοντάδες πίνακες ζωγραφικής.
Μετά την πυρκαγιά έγιναν σχέδια για την ανοικοδόμηση του Γκλασπαλάστ. Ωστόσο, τα σχέδια αυτά απορρίφθηκαν το 1933 από τη νέα κυβέρνηση των Ναζί. Αντί της ανοικοδόμησης του παλατιού, η κυβέρνηση έχτισε το Haus der Kunst (Οίκο Τεχνών) στην Prinzregentenstraße, κοντά στον Αγγλικό Κήπο της πόλης.
Εξωτερικοί σύνδεσμοι
Κατηγορία:Μόναχο Κατηγορία:Κτίρια και κατασκευές στη Γερμανία
Νταμπιέρ-συρ-Λινότ
Το Νταμπιέρ-συρ-Λινότ (γαλλικά: Dampierre-sur-Linotte) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Χαμένοι στις Άνδεις
Το Χαμένοι στις Άνδεις είναι ιστορία κόμικ, με πρωταγωνιστή τον Ντόναλντ Ντακ που έγραψε και σχεδίασε ο Καρλ Μπαρκς και πρωτοδημοσιεύτηκε το 1949. Είναι μια από τις γνωστότερες ιστορίες του μεγάλου χαρακτήρα, που συνδυάζει χιούμορ, περιπέτεια και σασπένς και θεωρείται ως το αριστούργημά του.
Ιστορικό
Την κλασική αυτή ιστορία έγραψε και σχεδίασε ο Καρλ Μπαρκς και την υπέβαλε προς έγκριση και δημοσίευση στις 21 Οκτωβρίου του 1948. Πρωτοδημοσιεύτηκε στις Ηνωμένες Πολιτείες τον Απρίλιο του 1949, στο περιοδικό "Four Color" #223 της Dell Publishing Co., με πρωταγωνιστή τον Ντόναλντ Ντακ και με τίτλο "Lost in the Andes". Είναι μια ιστορία 32 σελίδων, με 4 σειρές ανά σελίδα, ενώ είναι αλλιώς γνωστή ως η ιστορία με τα τετράγωνα αβγά. Μάλιστα ο συγγραφέας, εκτός από το εξώφυλλο, έχει φιλοτεχνήσει το 1973 και μια ελαιογραφία, με τίτλο "Τα τετράγωνα αυγά" (Eight-Cornered Eggs).
Όταν ο Καρλ Μπαρκς έγραψε αυτήν την ιστορία, είχε κλείσει επτά χρόνια στον χώρο του κόμικ και είχε αποκτήσει την εμπειρία να γράφει σενάρια και να ελέγχει την αλληλουχία των σκηνών στη διάρθρωση μιας εικονογραφημένης ιστορίας. Όπως έχει παραδεχθεί κι ο ίδιος, θεωρούσε το "Χαμένοι στις Άνδεις" ως την πιο ολοκληρωμένη ιστορία του. Κάποια άρθρα του National Geographic για τις ινδιάνικες φυλές των Άνδεων και τους Ίνκας, όπως παραδέχεται σε συνέντευξή του, αποτέλεσαν την κύρια πηγή για τον τρόπο που σχεδίασε τα τοπία, τα κτήρια, τις γέφυρες και τα μονοπάτια στις Άνδεις, ενώ η ιδέα των τετράγωνων αβγών ήταν ένα αστείο που κυκλοφορούσε στην εποχή του και την άκουγε από όταν ήταν μικρό παιδί.
Η ιστορία δημοσιεύτηκε στα ελληνικά στο περιοδικό ΚΟΜΙΞ #1, ενώ επαναδημοσιεύτηκε, ξαναγραμμένη και ξαναχρωματισμένη στο τεύχος #181 του ίδιου περιοδικού. Τη συνέχειά της, "Επιστροφή στη Μονοτονία", έγραψε ο Ντον Ρόσα το 1989. Έχει ακόμη μεταφραστεί στα Γαλλικά, Γερμανικά, Ιταλικά, Ισπανικά, Πορτογαλικά, Ολλανδικά, Δανικά, Σουηδικά, Νορβηγικά και Φινλανδικά.
Πλοκή
thumb|right|Το εξώφυλλο του [[ΚΟΜΙΞ #181, που περιέχει την ανατύπωση της ιστορίας]]
Ο Ντόναλντ Ντακ εργάζεται ως βοηθός Επιστάτη στο Μουσείο Φυσικών Επιστημών της Λιμνούπολης. Κατά λάθος, ανακαλύπτει ότι οι τετράγωνοι πέτρινοι κύβοι που προέρχονται από ανασκαφές στα ερείπια των Ίνκας στο Περού, είναι στην πραγματικότητα τετράγωνα αβγά. Αμέσως γεννιέται επιστημονικό και εμπορικό ενδιαφέρον, το οποίο ολοένα και αυξάνεται, για να βρεθεί η πηγή τους και οι κότες που τα γέννησαν. Τίποτε άλλο όμως δεν είναι γνωστό, παρά μόνον ότι προέρχονται από τα υψίπεδα της Κορδιλιέρας των Άνδεων.
Η αναζήτηση των τετράγωνων αβγών μοιάζει να μη οδηγεί πουθενά, αφού οι ντόπιοι δεν γνωρίζουν τίποτε σχετικά, μάλιστα ή τους περιγελούν ή προσπαθούν να τους ξεγελάσουν πουλώντας τους κύβους από τσιμέντο. Τελικά κατορθώνουν να βρουν ένα γέροντα που τους λέει ότι ο πατέρας του είχε βρει ένα άγνωστο αμερικανό να βγαίνει εξαντλημένος από τη "Χώρα της Ομίχλης", ο οποίος και είχε μαζί του κάποια μικρά περίεργα λιθάρια, τα οποία είχε δει κι ο ίδιος, όταν ήταν παιδί. Ο άγνωστος Αμερικανός, δεν μπόρεσε τελικά να ζήσει και τα λιθάρια πουλήθηκαν σε κάποιον ηγούμενο στο Κούσκο, για να καταλήξουν στο Μουσείο της Λιμνούπολης.
Οι Ντακ ακολουθούν τις οδηγίες του γέροντα και ύστερα από ημέρες προσπαθειών, ανακαλύπτουν μια χώρα άγνωστη στον υπόλοιπο κόσμο, όπου όλα είναι τετράγωνα, από τους κατοίκους και τα κτήρια μέχρι τα αβγά. Οι ντόπιοι μιλούν αγγλικά με την προφορά του παλιού αμερικανικού Νότου, ενώ τραγουδούν παλιά τραγούδια όπως το "Ντίξι" (Dixie) και το "Πάρε με πίσω στην παλιά Βιρτζίνια" (Carry Me Back to Old Virginny), τα οποία διδάχθηκαν από τον μοναδικό επισκέπτη που είχαν ποτέ, τον καθηγητή Ρατ Μπέτλερ (Rhutt Betlah) του Πανεπιστημίου του Μπέρμινγχαμ της Αλαμπάμα, που έμεινε μαζί τους από το 1863 έως το 1868. Αυτός ήταν ο ξένος που είχε βρει ο πατέρας του γέροντα που τους καθοδήγησε, κι αυτός ήταν που είχε ονομάσει τη χώρα που ανακάλυψε "Μονοτονία" ("Plain Awful").
Οι Ντακ διαπιστώνουν ότι η μοναδική τροφή των κατοίκων είναι τα τετράγωνα αβγά, οι ντόπιοι όμως δεν γνωρίζουν από πού προέρχονται. Οι Χιούη, Λιούη και Ντιούη ανακαλύπτουν τελικά τις τετράγωνες κότες, κάνουν όμως το λάθος να παραβούν τον μοναδικό νόμο της "Μονοτονίας", αφού κάνοντας τσιχλόφουσκες, παρουσιάζουν κάτι στρογγυλό σε κοινή θέα. Η ποινή τους; Ή θα περάσουν όλη την υπόλοιπη ζωή τους στα νταμάρια ή θα παρουσιάσουν τετράγωνες φούσκες. Τελικά, με τη βοήθεια κοτόπουλων που έχουν κρυμμένα κάτω από τις μπλούζες τους, το κατορθώνουν.
Οι Χιούη, Λιούη και Ντιούη πείθουν στο τέλος τους φιλόξενους ιθαγενείς να τους αφήσουν να φύγουν, δίνοντάς τους μάλιστα και μια πυξίδα που τους είχε δώσει ο καθηγητής από το Μπέρμινγχαμ, και σε αντάλλαγμα τα ανίψια τούς μαθαίνουν χορούς.
Φεύγοντας από την κοιλάδα, σε μια από τις λίγες φορές που ο Καρλ Μπαρκς βάζει τους πρωταγωνιστές του να εκφέρουν ένα ηθικό δίδαγμα, ο Ντόναλντ Ντακ διαπιστώνει ότι οι κάτοικοι της "Μονοτονίας": "είχαν τόσο λίγα πράγματα, κι όμως ήταν οι πιο ευτυχισμένοι άνθρωποι που έχουμε γνωρίσει ποτέ!"
Τα ανίψια καταφέρνουν τελικά να βγουν από τη "Χώρα της Ομίχλης", αφού έχουν αναγκαστεί να φάνε όλα τα κοτόπουλα και τα αβγά, εκτός από δύο. Η όλη επιχείρηση καταλήγει σε φιάσκο, όταν τα δύο κοτόπουλα που φέρνουν πίσω στη Λιμνούπολη, αποδεικνύονται κόκορες.
Ανάλυση
left|200px|thumb|Four Color #223 Πρώτη δημοσίευση της ιστορίας στις ΗΠΑ
Εξωτερικοί σύνδεσμοι
Κατηγορία:Περιοδικό Κόμιξ Κατηγορία:Αμερικανικά κόμικς Κατηγορία:Κόμικς της Disney
Έξω οι κλέφτες! (ταινία)
Πλοκή
Ο Τιμολέων Αδάμαντας (Ορέστης Μακρής), ένας τίμιος και φτωχός καθηγητής θεολογίας μαθαίνει πως ο αδελφός του, ο Προκόπης (Κωνσταντίνος Παππάς) ο ανέντιμος γενικός διευθυντής και κάτοχος του 70% των μετοχών μιας χαλυβουργικής εταιρείας είναι βαριά άρρωστος. Σε μια προσπάθεια να επανορθώσει ό,τι κακό έκανε στον Τιμολέοντα, του μεταβιβάζει την ιδιοκτησία του εργοστασίου του, ενώ ο ίδιος φεύγει στο εξωτερικό για να κάνει θεραπεία.
Ο τίμιος Τιμολέων φτάνει στο εργοστάσιο χωρίς να αποκαλύψει την ταυτότητά του και γίνεται μάρτυρας όλων των λαθροχειριών και των απατεωνιών που συντελούνται υπό την καθοδήγηση του διευθυντή και του αρχιλογιστή της επιχείρησης, κυρίου Κλεφτοδήμου (Διονύσης Παπαγιαννόπουλος). Σύμμαχος του Τιμολέοντα σε αυτήν την προπάθεια είναι η Μαργαρίτα, γραμματέας του αδελφού του, με την οποία είναι ερωτευμένος ο γιος του Τιμολέοντα, Ανδρέας (Ανδρέας Ντούζος).
Εν τέλει αποκαλύπτει την ταυτότητά του και διώχνει όλους του κλέφτες μαζί με τη Μαργαρίτα, τα κίνητρα της οποίας έχει παρεξηγήσει. Τελικά, όμως, η Μαργαρίτα παντρεύεται τον Ανδρέα και ο Τιμολέων δεν αργεί να γίνει παππούς.
Παραγωγή
Η πρεμιέρα της ταινίας πραγματοποιήθηκε στις 4 Δεκεμβρίου 1961. Κόβοντας 36.209 εισιτήρια, η ταινία ήρθε στη 18η θέση ανάμεσα σε 68 ελληνικές ταινίες της ίδιας σεζόν.
Κυκλοφόρησε και σε μορφή ντιβιντί στις 30 Ιανουαρίου 2003.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1961 Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς Κατηγορία:Ταινίες βασισμένες σε θεατρικά έργα Κατηγορία:Ταινίες γυρισμένες στην Ελλάδα Κατηγορία:Ελληνικές ασπρόμαυρες ταινίες Κατηγορία:Ταινίες σε σκηνοθεσία Κώστα Ανδρίτσου
Ελισάβετ Φραγκίσκη της Αυστρίας (1892-1930)
Η Ελισάβετ Φραγκίσκη (γερμ. Elisabet-Franziska von Habsburg-Lothringen, prinzessin von Österreich-Toskana,27 Ιανουαρίου 1892 - 29 Ιανουαρίου 1930) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Τοσκάνης και με τον γάμο της έγινε Κόμισσα του Βάλντμπουργκ φον Τσάιλ ουντ Χόενεμς.
Βιογραφία
Η Ελισάβετ Φραγκίσκη Μαρία Καρολίνα Ιγνατία ήταν η πρώτη κόρη του Φραγκίσκου Σαλβαδόρ, Αρχιδούκα της Αυστρίας-Τοσκάνης, και της Μαρίας Βαλερίας των Αψβούργων-Λωρραίνης, κόρης του Φραγκίσκου Ιωσήφ, Αυτοκράτορα της Αυστρίας.
Γεννήθηκε στη Βιέννη. Ερωτεύτηκε τον παιδαγωγό των αδελφών της και ο γάμος τους έγινε στο Νίντερβαλσεε.
Οικογένεια
Παντρεύτηκε το 1911 τον Γεώργιο, Κόμη του Βάλντμπουργκ φον Τσάιλ ουντ Χόενεμς (1878-1955), και είχε τέκνα:
Παραπομπές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
Γλώσσες του Τουρκμενιστάν
Τα Τουρκμενικά (ανήκουν στις τουρκικές/ογουζικές γλώσσες) είναι η επίσημη γλώσσα του Τουρκμενιστάν (σύμφωνα με το Σύνταγμα του 1992), αν και η ρωσική εξακολουθεί να χρησιμοποιείται ευρέως στις πόλεις ως «γλώσσα επικοινωνίας μεταξύ των εθνοτήτων».
Τα τουρκμενικά ομιλούνται από το 72% του πληθυσμού, τα ρωσικά από το 12%, τα Ουζμπεκικά από το 9%, ενώ άλλες γλώσσες ομιλούνται από το 7%.
Εξωτερικοί σύνδεσμοι
Κατηγορία:Γλώσσες του Τουρκμενιστάν